המרכז ללימודי הכתבים הקדושים

המרכז ללימודי הכתבים הקדושים הוא מוסד בהאי הממוקם בקשת הבהאית, בגנים הבהאיים בחיפה, ישראל.A Concise Encyclopedia of the Baháʼí Faith - Peter Smith - Google BooksThe Baháʼí Faith: The Emerging Global Religion - William S. Hatcher, James Douglas Martin - Google BooksThe Baha'i Faith: A Short History – Peter Smith – Google Books תפקידיו של המרכז כוללים לימוד ותרגום כתבי הדת הקדושים לדת הבהאית, על מנת להנחות את בית הצדק העולמי.

מבנה זה הוא השני מימין בקשת, בין מבנה הארכיון הבין-לאומי לבית הצדק העולמי. המבנה מעוצב בצורה של חצי עיגול כשבחזיתו חצי עיגול נוסף, קטן יותר. הסגנון האדריכלי של הבניין הוא עכשווי עם אלמנטים ופרופורציות קלאסיות, ששולבו בו על מנת להתאים אותו לשאר הבניינים בקשת. אחד ממאפייניו הייחודים הוא הפתח בכניסתו, שמספק אור שמספיק גם כמה קומות למטה. בקומה התחתונה של האזור שמואר באופן טבעי נמצאים מזרקה וגן מיניאטורי. אדריכל המבנה היה חוסיין אמאנאת.

שטחו של המבנה 7,750 מטר רבוע. במבנה קיימים חדרי לימוד, מזכירות, חדרי פגישות וכנסים, וספרייה שגודלה 1,803 מ"ר. הספרייה, שנמצאת בחלק התת-קרקעי של המבנה, נהנית גם היא מאור טבעי מהקומות העליונות.

 היסטוריה 
המוסד הוקם לראשונה בשלב השלישי של בניית הקשת הבהאית, ואדריכל המבנה שלו היה חוסיין אמאנאת. בניית המבנה הייתה בשנות ה-90 של המאה ה-20, והיא הסתיימה בשנת 1999. פתיחתו הרשמית של המבנה הייתה בשנת 2001.

המבנה מאחסן את ספרי הספרייה הבהאית הבין-לאומית, המתוכננת להיבנות בקצה הקשת.

 ראו גם 
 הקשת הבהאית

 קישורים חיצוניים 



 הערות שוליים 

קטגוריה:חיפה: מבני דת
קטגוריה:הדת הבהאית
קטגוריה:הגנים הבהאיים
קטגוריה:הקשת הבהאית